จริงๆแล้ว Everyday seafood dinner buffet จะจัดในห้องอาหาร Moxie แต่ด้วยช่วงหน้าหนาวที่ผ่านมาจนถึงช่วงนี้ยังมีอากาศดีทำให้ย้ายมาจัดที่ลานกว้าง D-square ชั่วคราวค่ะ Everyday seafood dinner buffet มีทุกวันตั้งแต่ 18.00 น.เป็นต้นไป ราคาอาหาร 450฿(ไม่รวมเครื่องดื่ม/ไม่จำกัดเวลา) ไลน์อาหารมีให้เลือกค่อนข้างหลากหลายเลยทีเดียว เริ่มจากเมนูปรุงสุกพร้อมทานอย่างอาหารไทยไม่ว่าจะเป็นข้าวผัดกุ้ง ผัดซีอิ๊ว ต้มยำ และหอยทอด หรือจะเป็นซีฟู๊ดลวกที่มีทั้งปลา กุ้ง หอยหวาน หอยแมลงภู่ และหอยตลับ อาหารญี่ปุ่นประเภทซูชิ ข้าวม้วน ปูอัดและหมี่เย็นน้ำมันงา ออเดิร์ฟเย็นอย่างปลาแซลมอน แฮม และสลัดผัก สุดท้ายก็เป็นพวกพิซซ่าและขนมปังค่ะ นอกจากนี้ยังมีไลน์อาหารพร้อมปรุงที่เราสามารถเลือกแล้วให้เชฟทำให้ตรงนั้นได้เลย เริ่มตั้งแต่ของย่างอย่างกุ้ง ปลาหมึก ปลาแซลมอน ปลาซาบะ เนื้อไก่ ซี่โครงหมู ไปจนถึงหม่าล่ายอดฮิตเสียบเป็นไม้ๆที่มีทั้งเนื้อหมู อกไก่ เนื้อเป็ด เบคอน ซูกินี ต้นหอม เห็ดหอม และผักรวม ถัดมาเป็นพวกเส้นๆทั้งหลายมีตั้งแต่ก๋วยเตี๋ยว ขนมจีน ไปจนถึงพาสต้าสารพัดเส้นเลยค่ะ มาที่นี่ที่เดียวมีครบคุณสมบัติทั้งอาหารที่หลากหลาย บรรยากาศที่ดี และการบริการมาตรฐานระดับโรงแรมหรู เรียกได้ว่าเป็นบุฟเฟต์มื้อเย็นที่คุ้มค่าเกินราคามากเลยค่ะ 